ȘTIU, 26 octombrie 2021, cu Ioana Țigănilă și Alex Anghel.
Afară-i frig și-n casă și mai și! Timișoara îngheață de astăzi după ce a fost lăsată fără căldură și apă caldă din cauza datoriilor. Primaul Fritz spune c-a sunat la București, dar tot ce-a auzit la capătul firului a fost căsuța vocală. Caz revoltător! Cum validează justiția română abuzul sexual după un incident petrecut în inima capitalei – femeie hărțuită, agresorul a scăpat pentru că n-a fost pe deplin satisfăcut! Și au strigat la ciuma roșie, dar acum ar fi de acord și cu ciuca roșie! Peneliștii cer votul oamenilor lui Ciolacu – Să dăm României șansa să se vindece, spune premierul desemnat! N-a pornit la prima cheie, dar a luat-o după ce a fost împinsă de restricții. Vaccinarea a explodat în România – zi de record cu 150 de mii de oameni. Valeriu Gheorghiță a anunțat când atingem imunitatea colectivă! A apărut sexul prieten cu mediul. Nu e în natură! Cum vor activiștii de mediu să schimbe actul de amor – se face pe întuneric și fără duș la final, ca să nu consumați prea multă apă! Si am și secretul bogaților independenți și plini de bani. Cum a făcut Elon Musk 36 de miliarde de dolari în doar câteva ore. L-a depășit la avere și pe Tutankamon. Să vedem unde-și face piramida.
Juriul Știu de marți seară: colegii noștri Mădălina Bucur și Sebastian Ujică, iar invitatul extern este Diana Lupu, psiholog și psihoterapeut relațional format în psihoterapia de familie.